Justitia

thumb|Socha bohyne Justície v Nemeckom Frankfurte - Fontána spravodlivosti
**Justitia** alebo **Iustitia** alebo **Justícia** (lat. Iustitia) je starorímska bohyňa spravodlivosti. Za otca Iustitie niekedy pokladali Jupitera, inokedy Saturna.

## Zobrazenie
Stelesnenie pravdy a spravodlivosti sa datuje najskôr k bohyni Maat, a neskôr Isis zo starovekého Egypta. 
Podobu bohyne Justície si Rimania osvojili zo Starovekého Grécka a stelesnili ju v podobe mladej ženy, ktorá vo svojich rukách pevne zviera váhy (najčastejšie v ľavej ruke) a dvojsečný meč (v ruke pravej) v dnešnej podobe je zobrazovaná i s páskou cez oči a niekedy môže stáť na mešci s peniazmi, čo symbolizuje nepodplatiteľnosť alebo na hadovi, ktorý znamená v premenenom význame zločin, poprípade konkrétnych porušovateľov spravodlivosti a zákonnosti. 

Jej vyobrazenia v podobe obrazov a sôch najčastejšie zdobia budovy súdov a jednotlivé pojednávacie miestnosti, poprípade právnické kancelárie.
 
### Zviazané oči
Vyobrazenie Justície, ktorá má cez oči natiahnutú stužku, aby nevidela účastníkov pojednávania – ich pôvod, moc, postavenie, či majetok,  aby rozhodovala bez strachu a vidiny prospechu, ale konkrétny prípad. Stužka má v každom prípade symbolizovať nestrannosť, tak ako váhy spravodlivosť a meč rozhodnosť i prípadný trest.  Takáto podoba „slepej spravodlivosti“ je nám známa až od 16. storočia.

Najstaršie rímske mince vyobrazovali Justíciu s odkrytými očami.  Prvé znázornenie so stužkou je nám známe z roku 1543, kedy tento motív použil švajčiarsky umelec Hans Gieng na soche Gerechtigkeitsbrunnen – „fontáne spravodlivosti“ v Berne. 
Množstvo dnešných spodobení bohyne je bez stužky, ako napríklad pozlátená socha na Old Bailey = vrchný trestný súd v Londýne – turistické brožúry sa odvolávajú na historickú podobu sochy

## Grécko
Gréci mali dve bohyne Themis pre zákonný poriadok a Diku pre spravodlivosť, Rimania tieto dve veci stotožňovali. 
Keď Zeus vykonával funkciu najvyššieho sudcu, stávala po jeho boku Dike spolu s matkou Themidou, ktorá bola bohyňou zákonného poriadku. Gréci si uvedomovali, že spravodlivosť a zákonný poriadok nemusia byť vždy to isté. Obe bohyne boli ochrankyne práva, Dika v zmysle spravodlivosti a Themis v zmysle zákonnosti.

## Galéria
### Sochárske vyobrazenie

Súbor:Berner Iustitia.jpg|Úplne prvé vyobrazenie Justície so stužkou v Berne - fontána spravodlivosti, r. 1543
Súbor:Frankfurt Am Main-Gerechtigkeitsbrunnen-Detail-Justitia von Nordwesten-20110408.jpg|Fontána spravodlivosti vo Frankfurte, Nemecko
Súbor:Justice statue.jpg|Socha spravodlivosti na súde v Olomouci od J.L.Urbana z 19. storočia, Česko
Súbor:Law place du Palais-Bourbon Paris.jpg|Kamenná socha od Jeana-Jacquesa Feuchère v Paríži z polovice 19. stor., Francúzsko 
Súbor:Statue Of 'Justice' Old Bailey.jpg|Pozlátená socha na budove Old Bailey v Londíne, Veľká Británia
Súbor:Goddess of justice.jpg|Socha na Najvyššom súde, Austrália  
Súbor:A Justica Alfredo Ceschiatti Brasilia Brasil.jpg|Nekonvenčná podoba z roku 1961, Najvyšší súd - Brazília
Súbor:Ustavny sud - hlavné priecelie.jpg|Hlava Justície so stužkou v Košiciach, r. 2010, Ústavný súd Slovenskej republiky


### Maliarske vyobrazenie

Súbor:Неизвестный художник - Правосудие.jpg|Spravodlivosť od neznámeho autora - obraz sa nachádza v ruskom Petrohrade
Súbor:Hans von Aachen 002.jpg|Obraz Justície od Hansa von Aachena
Súbor:Jurgen-ovens-justitia.jpg|Obraz Justície z roku 1665, Nemecko


## Iné projekty

Kategória:Rímske bohyne
Kategória:Súdnictvo